# ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ

|  |
| --- |
| * ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ
*
 |
| ᱧᱩᱛᱩᱢ | ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ
  |
| ᱡᱤᱭᱚᱱ
  |
| ᱡᱟᱱᱟᱢ ᱢᱟᱦᱟᱸ | ᱑᱑ ᱯᱷᱮᱵᱽᱨᱩᱣᱟᱨᱤ ᱑᱘᱔᱗
  |
| ᱵᱚᱝᱜᱟ ᱛᱟᱞᱟ | ᱑᱘ ᱚᱠᱴᱚᱵᱚᱨ ᱑᱙᱓᱑
  |
| ᱟᱯᱟᱛ
  | ᱥᱟᱢᱩᱭᱮᱞ ᱚᱜᱽᱰᱮᱱ ᱮᱰᱤᱥᱚᱱ, ᱡᱩᱱᱤᱭᱚᱨ
 |
| ᱮᱝᱜᱟᱛ
  | ᱱᱟᱱᱥᱤ ᱢᱟᱛᱷᱤᱣᱩᱥ ᱤᱞᱤᱭᱚᱴ
 |
| ᱮᱱᱮᱢ | ᱵᱤᱡᱽᱞᱤ ᱵᱟᱹᱛᱤ
* ᱯᱷᱚᱱᱚᱜᱨᱟᱯᱷ
* ᱥᱴᱚᱠ ᱴᱤᱠᱚᱨ

```
*ᱵᱤᱡᱽᱞᱤ ᱫᱟᱲᱮ
*ᱢᱮᱥᱚᱱ ᱯᱤᱠᱪᱚᱨ
```
 |
| ᱫᱤᱥᱚᱢ | ᱟᱢᱮᱨᱤᱠᱟ
  |
| ᱥᱩᱦᱤ
  | *
 |

**ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ** (᱑᱑ ᱯᱷᱮᱵᱽᱨᱩᱣᱟᱨᱤ ᱑᱘᱔᱗ - ᱑᱘ ᱚᱠᱴᱚᱵᱚᱨ ᱑᱙᱓᱑) ᱫᱚ ᱢᱤᱫ ᱟᱢᱮᱨᱤᱠᱤᱭᱟᱹ ᱥᱟᱬᱮᱥᱤᱭᱟᱹ, ᱥᱤᱨᱤᱡᱤᱭᱟᱹ, ᱵᱮᱯᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱭᱢᱟ ᱡᱤᱱᱤᱥᱼᱮ ᱥᱤᱨᱤᱡᱽ ᱞᱮᱫ ᱛᱟᱦᱮᱸᱫ ᱾ **ᱯᱷᱚᱱᱚᱜᱨᱟᱯᱷ, ᱥᱤᱱᱢᱟ ᱠᱮᱢᱮᱨᱟ, ᱟᱹᱰᱤ ᱫᱤᱱ ᱦᱟᱹᱵᱤᱡ ᱡᱩᱞᱩᱜ ᱵᱟᱹᱛᱤ** ᱮᱢᱟᱱ ᱠᱚ ᱟᱡᱟᱜ ᱥᱤᱨᱤᱡᱽ ᱛᱟᱞᱟ ᱠᱷᱚᱱ ᱡᱤᱵᱚᱱ ᱪᱟᱨᱪᱟ ᱵᱚᱫᱚᱞᱮ ᱟᱹᱜᱩ ᱞᱟᱜᱼᱟ ᱾ ᱢᱤᱫ ᱵᱮᱣᱨᱟ ᱮᱢᱤᱡ ᱟᱡ ᱫᱚ ᱢᱮᱱᱞᱚᱯᱟᱨᱠ ᱨᱤᱱᱤᱡ ᱡᱟᱹᱫᱩᱜᱟᱹᱨᱤᱭᱟᱹ ᱢᱮᱱᱛᱮᱭ ᱥᱮᱨᱦᱟᱣ ᱞᱮᱫᱮ ᱛᱟᱦᱮᱸᱫ ᱾

ᱮᱰᱤᱥᱚᱱ ᱫᱚ ᱱᱟᱜᱟᱢ ᱨᱤᱱᱤᱡ ᱔ ᱟᱹᱱᱤᱡ ᱯᱩᱨᱩᱫᱷᱩᱞ ᱥᱤᱨᱤᱡᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱡᱚᱯᱚᱲᱟᱣ ᱞᱟᱹᱜᱤᱫ ᱟᱭᱢᱟᱭ ᱥᱤᱨᱤᱡᱽᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱥᱴᱚᱠ ᱴᱤᱠᱚᱨ, ᱥᱟᱢᱟᱱᱟᱢ ᱵᱷᱚᱴ ᱦᱤᱥᱟᱹᱵᱟᱜ, ᱵᱤᱡᱽᱞᱤ ᱠᱟᱨ ᱞᱟᱹᱜᱤᱫ ᱵᱮᱴᱨᱤ, ᱢᱭᱩᱡᱤᱠ ᱨᱮᱠᱚᱨᱰ, ᱢᱚᱥᱚᱱ ᱯᱤᱠᱪᱚᱨ ᱮᱢᱟᱱ ᱠᱚᱱ ᱾ ᱢᱤᱫ ᱴᱮᱞᱤᱜᱨᱟᱯᱷ ᱚᱯᱚᱨᱮᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱚᱠᱛᱚ ᱨᱮ ᱱᱚᱶᱟ ᱨᱮᱱᱟᱜ ᱜᱮᱭᱟᱱ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱮᱰᱤᱥᱚᱱ ᱮᱛᱚᱦᱚᱵ ᱵᱤᱡᱽᱞᱤ ᱫᱟᱲᱮ ᱛᱮᱭᱟᱨ ᱟᱨ ᱚᱲᱟᱜ, ᱵᱮᱯᱟᱨ, ᱠᱟᱹᱨᱜᱟᱲ ᱠᱚ ᱨᱮ ᱦᱟᱹᱴᱤᱧ ᱞᱟᱹᱜᱤᱫᱼᱮ ᱵᱷᱟᱹᱵᱤᱭᱮᱫ ᱛᱟᱦᱮᱸᱫ ᱾ ᱮᱱᱛᱮ ᱮᱛᱚᱦᱚᱵ ᱫᱟᱲᱮ ᱛᱟᱞᱢᱟ **ᱢᱭᱟᱱᱦᱟᱴᱚᱱ ᱫᱤᱯᱚ**, ᱱᱤᱣ ᱭᱚᱨᱠ ᱨᱮ ᱛᱟᱦᱮᱸᱠᱟᱱᱟ ᱾

## ᱜᱤᱫᱽᱨᱟᱹ ᱵᱮᱲᱟ

ᱮᱰᱤᱥᱚᱱ ᱫᱚ ᱑᱑ ᱯᱷᱮᱵᱽᱨᱩᱣᱟᱨᱤ ᱑᱘᱔᱗ ᱥᱟᱞᱮ **ᱳᱦᱤᱭᱚ** ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱯᱚᱨᱴ ᱦᱭᱩᱨᱮᱱ ᱟᱨ ᱢᱤᱪᱤᱜᱟᱱ ᱨᱮ ᱦᱟᱨᱟᱵᱩᱨᱩ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱥᱟᱢᱩᱭᱮᱞ ᱚᱜᱽᱰᱮᱱ ᱮᱰᱤᱥᱚᱱ, ᱡᱩᱱᱤᱭᱚᱨ ᱟᱨ ᱮᱸᱜᱟᱛ ᱱᱟᱱᱥᱤ ᱢᱟᱛᱷᱤᱣᱩᱥ ᱤᱞᱤᱭᱚᱴ ᱛᱤᱠᱤᱱᱤᱡ ᱮᱭᱟᱭᱟᱱᱤᱡ ᱵᱟᱝᱢᱟ ᱡᱚᱛᱚᱠᱷᱚᱱ ᱦᱩᱰᱤᱧ ᱠᱚᱲᱟᱭ ᱛᱟᱦᱮᱸᱠᱟᱱᱟ ᱾ ᱑᱘᱓᱗ ᱥᱟᱞᱮ ᱨᱮᱱᱟᱜ ᱦᱮᱨᱟᱣᱞᱮᱱ ᱢᱟᱠᱮᱧᱡᱤ ᱛᱩᱯᱩᱫ ᱨᱮ ᱢᱮᱥᱟᱞᱮᱱ ᱠᱷᱟᱹᱛᱤᱨ ᱟᱡ ᱵᱟᱵᱟ ᱫᱚ ᱠᱟᱱᱟᱰᱟ ᱠᱷᱚᱱ ᱦᱮᱡ ᱦᱯᱭ ᱟᱫᱮ ᱛᱟᱦᱮᱸᱫ ᱾ ᱮᱰᱤᱥᱚᱱ ᱟᱹᱯᱱᱟᱹᱛ ᱛᱮ ᱰᱚᱪ ᱵᱚᱝᱥᱚ ᱨᱤᱱ ᱢᱮᱱᱛᱮᱭ ᱢᱚᱱᱮᱜ ᱠᱟᱱ ᱛᱟᱦᱮᱸᱫ ᱾

ᱟᱥᱲᱟ ᱨᱮ ᱮᱰᱤᱥᱚᱱᱟᱜ ᱢᱮᱱᱮ ᱛᱷᱤᱛ ᱜᱮ ᱵᱟᱝ ᱛᱟᱦᱮᱸᱱ ᱠᱟᱢ ᱠᱷᱟᱹᱛᱤᱨ, ᱟᱠᱚᱣᱤᱡ ᱢᱮᱪᱮᱫ ᱨᱮᱵᱷᱮᱨᱮᱸᱰ ᱟᱝᱜᱽᱞᱮ *ᱯᱟᱜᱽᱞᱟ* ᱢᱮᱱᱛᱮᱭ ᱦᱚᱦᱚᱣᱟᱭ ᱠᱟᱱ ᱛᱟᱦᱮᱸᱫ ᱾ ᱚᱱᱠᱟᱛᱮ ᱟᱡ ᱫᱚ ᱯᱮ ᱪᱟᱸᱫᱚ ᱜᱮ ᱟᱥᱲᱟ ᱫᱚᱭ ᱪᱟᱞᱟᱣ ᱞᱮᱱ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱟᱡ ᱟᱭᱚ ᱜᱚ ᱯᱟᱲᱦᱟᱣ ᱞᱮᱫᱮ ᱛᱟᱦᱮᱸᱫ ᱾

ᱮᱰᱤᱥᱚᱱ ᱫᱚ ᱜᱤᱫᱽᱨᱟ ᱵᱮᱲᱟ ᱠᱷᱚᱱ ᱟᱹᱰᱤ ᱢᱚᱡᱽ ᱛᱮ ᱫᱚ ᱵᱟᱭ ᱟᱧᱡᱚᱢ ᱥᱟᱹᱛᱟ ᱾ ᱱᱚᱶᱟ ᱫᱚ ᱟᱨᱟᱜ ᱦᱟᱨᱛᱟ ᱩᱪᱟᱹᱲ ᱟᱡᱟᱨ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾

## ᱴᱮᱞᱤᱜᱨᱟᱯᱷᱚᱨ

ᱮᱰᱤᱥᱚᱱ ᱫᱚ ᱴᱮᱞᱤᱜᱨᱟᱯᱷ ᱚᱯᱮᱨᱮᱴᱚᱨ ᱮᱱᱟᱭ ᱡᱚᱠᱷᱚᱱ, ᱫᱟᱹᱲᱟᱠᱟᱫ ᱴᱨᱮᱱ ᱠᱷᱚᱱᱮ ᱵᱟᱧᱪᱟᱣ ᱠᱮᱫᱮᱭᱟᱭ ᱢᱤᱫ ᱯᱮ ᱥᱮᱨᱢᱟ ᱜᱤᱫᱽᱨᱟᱹ **ᱡᱮᱢᱤ ᱢᱮᱠᱮᱱᱡᱤ** ᱾ ᱡᱮᱢᱤ ᱟᱡ ᱵᱟᱵᱟ *ᱡᱮ.ᱭᱩ. ᱢᱮᱠᱮᱱᱡᱤ* ᱫᱚ ᱢᱟᱶᱩᱴ ᱠᱞᱮᱢᱮᱱᱥ ᱨᱤᱱᱤᱡ ᱥᱴᱮᱥᱚᱱ ᱢᱟᱥᱴᱚᱨᱮ ᱛᱟᱦᱮᱸᱠᱟᱱᱟ ᱾ ᱮᱰᱤᱥᱚᱱ ᱪᱮᱛᱟᱱ ᱨᱮ ᱨᱟᱹᱥᱠᱟᱹᱭᱮᱱ ᱛᱮ ᱴᱮᱞᱮᱜᱨᱟᱯᱷ ᱚᱯᱨᱮᱴᱚᱨ ᱞᱮᱠᱟᱛᱮᱭ ᱥᱮᱪᱮᱫ ᱚᱪᱚ ᱠᱮᱫᱮᱭᱟ ᱾ ᱚᱱᱟ ᱛᱮᱭᱚᱢ ᱴᱮᱞᱤᱜᱨᱟᱯᱷ ᱚᱯᱚᱨᱮᱴᱚᱨ ᱞᱮᱠᱟᱛᱮ ᱮᱛᱦᱚᱵ ᱫᱚ *ᱥᱴᱟᱨᱰᱯᱷᱚᱨᱰ ᱡᱚᱝᱠᱥᱚᱱ* ᱨᱮ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾

## ᱡᱩᱨᱤ ᱡᱚᱛᱟ ᱜᱷᱟᱨᱚᱡᱽ

᱒᱕ ᱰᱤᱥᱮᱢᱵᱚᱨ ᱑᱘᱗᱑ ᱥᱟᱞᱮ ᱨᱮ ᱢᱤᱫ ᱑᱖ ᱵᱚᱪᱷᱚᱨ ᱨᱤᱱᱤᱡ ᱠᱩᱲᱤ ᱜᱤᱫᱽᱨᱟᱹ ᱥᱟᱶ ᱮᱰᱤᱥᱚᱱᱟᱜ ᱵᱟᱯᱞᱟ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱜᱮ ᱥᱚᱝᱥᱟᱨ ᱨᱮᱱᱟᱜ ᱥᱟᱜᱟᱲ ᱫᱚ ᱜᱩᱰᱨᱟᱹᱣ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱟᱹᱠᱤᱱᱟᱜ ᱧᱮᱯᱮᱞ ᱪᱤᱱᱦᱟᱹᱯ ᱫᱚ ᱵᱟᱨ ᱪᱟᱸᱫᱚ ᱢᱟᱬᱟᱝ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱚᱠᱷᱚᱱ ᱟᱡᱟᱜ ᱢᱤᱫ ᱫᱚᱠᱟᱱ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱹᱠᱤᱱ ᱨᱤᱱ ᱫᱚ ᱯᱮᱭᱟ ᱜᱤᱫᱽᱨᱟᱹ ᱠᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾

* ᱢᱟᱨᱤᱭᱚ ᱤᱥᱴᱤᱞᱮᱰ ᱮᱰᱤᱥᱚᱱ
* ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ, ᱡᱩᱱᱭᱚᱨ
* ᱣᱤᱞᱤᱭᱚᱢ ᱞᱮᱥᱞᱤ ᱮᱰᱤᱥᱚᱱ

ᱢᱮᱨᱤ ᱮᱰᱤᱥᱚᱱ ᱫᱚ ᱙ ᱚᱜᱚᱥᱴ ᱑᱘᱘᱔ ᱥᱟᱞᱮ ᱨᱮ ᱒᱙ ᱵᱚᱪᱷᱚᱨ ᱩᱢᱮᱨ ᱨᱮᱭ ᱜᱩᱨ ᱞᱮᱱ ᱛᱟᱦᱮᱸᱫ ᱾ ᱜᱩᱨ ᱨᱮᱱᱟᱜ ᱠᱟᱨᱚᱱ ᱫᱚ ᱴᱷᱤᱠᱟᱹᱬ ᱵᱟᱝ ᱵᱟᱰᱟᱭ ᱞᱮᱱᱟ ᱵᱟᱝ ᱫᱚ **ᱵᱨᱮᱱ ᱴᱭᱩᱢᱚᱨ** ᱥᱮ **ᱢᱚᱨᱯᱷᱤᱱ ᱚᱵᱷᱚᱨᱰᱚᱡᱽ** ᱢᱮᱱᱛᱮ ᱾

ᱚᱱᱟ ᱛᱟᱭᱚᱢ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱘᱘᱖ ᱥᱟᱞᱮ ᱨᱮ ᱟᱨ ᱢᱤᱫ ᱒᱐ ᱵᱚᱪᱷᱚᱨ ᱠᱩᱲᱤ **ᱢᱤᱱᱟ ᱢᱤᱞᱚᱨ** ᱥᱟᱶ ᱟᱡᱟᱜ ᱫᱚᱥᱟᱨ ᱵᱟᱯᱞᱟ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱨᱤᱡᱤᱭᱟᱹ ᱞᱩᱭᱤᱥ ᱢᱤᱞᱚᱨᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸᱠᱟᱱᱟ ᱾ ᱱᱩᱠᱤᱱ ᱨᱤᱱ ᱟᱨ ᱯᱮᱭᱟ ᱜᱤᱫᱽᱨᱟᱹ ᱠᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾

* ᱢᱟᱰᱮᱞᱤᱱ ᱮᱰᱤᱥᱚᱱ
* ᱪᱟᱨᱞᱮᱥ ᱮᱰᱤᱥᱚᱱ
* ᱛᱷᱤᱭᱚᱰᱚᱨ ᱢᱤᱞᱚᱨ ᱮᱰᱤᱥᱚᱱ

## ᱵᱟᱨᱦᱮ ᱡᱚᱱᱚᱲ

* "January 4, 1903: Edison Fries an Elephant to Prove His Point" – *Wired* article about Edison's "macabre form of a series of animal electrocutions using AC."
* "The Invention Factory: Thomas Edison's Laboratories" National Park Service (NPS)
* Thomas Edison Personal Manuscripts and Letters

## ᱥᱟᱹᱠᱷᱭᱟᱹᱛ